b'\n_START_ARTICLE_\nKarina Cyfka\n_START_PARAGRAPH_\nKarina Cyfka (varem Karina Szczepkowska-Horowska; s\xc3\xbcnninimi Karina Szczepkowska; s\xc3\xbcndinud 28. oktoobrill 1987 Rybnikis) on poola maletaja, naiste suurmeister (2010)._NEWLINE_Cyfka v\xc3\xb5itis 2003. aastal Chalkidikes noorte maailmameistriv\xc3\xb5istlustel neidude U16 vanuseastmes h\xc3\xb5bemedali. Poola naiste meistriv\xc3\xb5istlustel on ta v\xc3\xb5itnud kolm medalit: h\xc3\xb5bemedali (2015) ja kaks pronksmedalit (2011, 2013). 2017. aastal Riias v\xc3\xb5istles ta Euroopa naiste meistriv\xc3\xb5istlustel, kus sai 24. koha._NEWLINE_Ta esines Poola naiskonna koosseisus neljal naiste maleol\xc3\xbcmpial (2012\xe2\x80\x932018; 2016. aastal Bakuus v\xc3\xb5itis  h\xc3\xb5bemedali). Euroopa naiste v\xc3\xb5istkondlikel meistriv\xc3\xb5istlustel sai Cyfka h\xc3\xb5bemedali (2011) ja pronksmedali (2013). Ta m\xc3\xa4ngis kolmedel naiste v\xc3\xb5istkondlikel maailmameistriv\xc3\xb5istlustel (2007, 2009, 2015)._NEWLINE_Cyfka sai FIDE-lt 2006. aastal naiste rahvusvahelise meistri, 2010. aastal naiste suurmeistri ja 2016. aastal  rahvusvahelise meistri nimetuse.'